ข้อบังคับคณะกรรมการบริหารเงินทุนหมุนเวียนเพื่อแก้ไขปัญหาหนี้สินข้าราชการครูว่าด้วยการบริหารเงินทุนหมุนเวียนเพื่อแก้ไขปัญหาหนี้สินข้าราชการครูพ.ศ. ๒๕๖๑ โดยที่มีการจัดตั้งเงินทุนหมุนเวียนเพื่อแก้ไขปัญหาหนี้สินข้าราชการครูตั้งแต่ปี พ.ศ. ๒๕๔๐ มีวัตถุประสงค์เพื่อเป็นทุนหมุนเวียนสำหรับการแก้ไขปัญหาหนี้สินข้าราชการครูต่อมามีการประกาศใช้พระราชบัญญัติการบริหารทุนหมุนเวียน พ.ศ. ๒๕๕๘ ดังนั้น เพื่อให้การบริหารเงินทุนหมุนเวียนเพื่อแก้ไขปัญหาหนี้สินข้าราชการครูมีประสิทธิภาพยิ่งขึ้นจึงเห็นสมควรกำหนดข้อบังคับเกี่ยวกับการบริหารเงินทุนหมุนเวียนเพื่อแก้ไขปัญหาหนี้สินข้าราชการครูให้สอดคล้องกับพระราชบัญญัติดังกล่าวอาศัยอำนาจตามความในมาตรา๒๑ แห่งพระราชบัญญัติการบริหารทุนหมุนเวียน พ.ศ. ๒๕๕๘ คณะกรรมการบริหารเงินทุนหมุนเวียนเพื่อแก้ไขปัญหาหนี้สินข้าราชการครูโดยความเห็นชอบของกระทรวงการคลัง จึงกำหนดข้อบังคับไว้ ดังต่อไปนี้ข้อ ๑ ข้อบังคับนี้เรียกว่าข้อบังคับคณะกรรมการบริหารเงินทุนหมุนเวียนเพื่อแก้ไขปัญหาหนี้สินข้าราชการครูว่าด้วยการบริหารเงินทุนหมุนเวียนเพื่อแก้ไขปัญหาหนี้สินข้าราชการครูพ.ศ. ๒๕๖๑ข้อ ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในข้อบังคับนี้เงินทุนหมุนเวียนหมายความว่า เงินทุนหมุนเวียนเพื่อแก้ไขปัญหาหนี้สินข้าราชการครูข้าราชการครูหมายความว่า ข้าราชการครูและบุคลากรทางการศึกษา ตามกฎหมายว่าด้วยระเบียบข้าราชการครูและบุคลากรทางการศึกษาตามมาตรา ๓๘ ก. ข. และ ค. (๑)คณะกรรมการหมายความว่า คณะกรรมการบริหารเงินทุนหมุนเวียนเพื่อแก้ไขปัญหาหนี้สินข้าราชการครูผู้อำนวยการหมายความว่า ผู้อำนวยการสำนักบริหารเงินทุนหมุนเวียนข้อ ๔ ให้ปลัดกระทรวงศึกษาธิการเป็นผู้รักษาการตามข้อบังคับนี้หมวด ๑บททั่วไป ข้อ ๕ วิธีปฏิบัติอื่นใดที่มิได้กำหนดไว้ในข้อบังคับนี้ให้ถือปฏิบัติตามระเบียบของทางราชการว่าด้วยการนั้นโดยอนุโลมข้อ ๖ ในกรณีที่มีความจำเป็นต้องปฏิบัตินอกเหนือจากที่กำหนดไว้ในข้อบังคับนี้ให้ขอทำความตกลงกับกระทรวงการคลังข้อ ๗ ให้จัดตั้งเงินทุนหมุนเวียน ชื่อว่าเงินทุนหมุนเวียนเพื่อแก้ไขปัญหาหนี้สินข้าราชการครู อยู่ในสำนักงาน ก.ค.ศ. สำนักงานปลัดกระทรวงศึกษาธิการมีวัตถุประสงค์เพื่อเป็นทุนหมุนเวียนสำหรับการแก้ไขปัญหาหนี้สินข้าราชการครูข้อ ๘ เงินทุนหมุนเวียน ประกอบด้วยเงินและทรัพย์สินดังต่อไปนี้(๑)เงินที่ได้รับจากงบประมาณรายจ่ายประจำปี(๒)เงินที่ได้รับจากแหล่งเงินทุนทั้งภายในประเทศและต่างประเทศ(๓)เงินที่ได้รับชำระคืนจากผู้กู้ยืม(๔)เงินหรือทรัพย์สินที่มีผู้บริจาคหรือมอบให้เป็นเงินทุนหมุนเวียน(๕)ดอกผลที่ได้รับจากการฝากเงินทุนหมุนเวียน(๖)รายรับอื่น ๆข้อ ๙ เงินทุนหมุนเวียนให้ใช้จ่ายเพื่อกิจการดังต่อไปนี้(๑)จ่ายให้ข้าราชการครูที่ได้รับอนุมัติให้กู้ยืมเงินตามวัตถุประสงค์ของเงินทุนหมุนเวียน(๒)จ่ายเป็นค่าใช้จ่ายในการดำเนินการบริหารและการจัดการเกี่ยวกับเงินทุนหมุนเวียนการใช้จ่ายเงินตาม(๑) และ (๒) ให้จ่ายตามหลักเกณฑ์และวิธีการที่คณะกรรมการกำหนดหมวด ๒คณะกรรมการบริหารเงินทุนหมุนเวียน ข้อ ๑๐ ให้มีคณะกรรมการคณะหนึ่ง เรียกว่าคณะกรรมการบริหารเงินทุนหมุนเวียนเพื่อแก้ไขปัญหาหนี้สินข้าราชการครู ประกอบด้วย(๑)ปลัดกระทรวงศึกษาธิการ เป็นประธานกรรมการ(๒)ผู้แทนกระทรวงการคลัง ผู้แทนสำนักงบประมาณ และเลขาธิการ ก.ค.ศ. เป็นกรรมการ(๓) กรรมการผู้ทรงคุณวุฒิจำนวนไม่เกินสามคนซึ่งประธานกรรมการแต่งตั้งโดยความเห็นชอบของกระทรวงการคลัง จากผู้มีความรู้ความเชี่ยวชาญและประสบการณ์ด้านการเงินเศรษฐศาสตร์ การลงทุน กฎหมาย หรือด้านอื่นที่เกี่ยวข้องให้ผู้อำนวยการเป็นกรรมการและเลขานุการ และให้เลขาธิการ ก.ค.ศ. มอบหมายเจ้าหน้าที่สำนักงานก.ค.ศ. จำนวนไม่เกิน ๒ คน เป็นผู้ช่วยเลขานุการข้อ ๑๑ กรรมการผู้ทรงคุณวุฒิต้องมีคุณสมบัติและไม่มีลักษณะต้องห้ามดังต่อไปนี้(๑)มีสัญชาติไทย(๒)มีอายุไม่เกินหกสิบห้าปีบริบูรณ์(๓) ไม่เป็นผู้ประกอบกิจการที่ขัดหรือแย้งกับวัตถุประสงค์ของเงินทุนหมุนเวียน(๔) ไม่เป็นบุคคลล้มละลาย คนไร้ความสามารถ หรือคนเสมือนไร้ความสามารถ(๕) ไม่เคยได้รับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๖) ไม่เป็นบุคคลซึ่งเคยถูกทางราชการ หรือรัฐวิสาหกิจหรือหน่วยงานอื่นใดไล่ออก ปลดออก ให้ออกจากงาน หรือเลิกจ้างเพราะทุจริตต่อหน้าที่หรือประพฤติชั่วอย่างร้ายแรง(๗) ไม่เป็นผู้ดำรงตำแหน่งทางการเมืองสมาชิกสภาท้องถิ่นหรือผู้บริหารท้องถิ่น หรือกรรมการ หรือผู้ดำรงตำแหน่งที่รับผิดชอบในการบริหารพรรคการเมืองที่ปรึกษาพรรคการเมืองหรือเจ้าหน้าที่ของพรรคการเมือง(๘) ไม่เป็นผู้มีส่วนได้เสียในการดำเนินงานของเงินทุนหมุนเวียนไม่ว่าโดยตรงหรือโดยอ้อมข้อ ๑๒ กรรมการผู้ทรงคุณวุฒิมีวาระการดำรงตำแหน่งคราวละสี่ปีในกรณีที่กรรมการผู้ทรงคุณวุฒิพ้นจากตำแหน่งก่อนวาระให้ผู้ได้รับแต่งตั้งแทนตำแหน่งที่ว่างมีวาระอยู่ในตำแหน่งเท่ากับระยะเวลาที่เหลืออยู่ของกรรมการซึ่งตนแทนเมื่อครบกำหนดตามวาระในวรรคหนึ่งหากยังมิได้มีการแต่งตั้งกรรมการผู้ทรงคุณวุฒิขึ้นใหม่ ให้กรรมการซึ่งพ้นจากตำแหน่งตามวาระนั้นอยู่ในตำแหน่งเพื่อดำเนินงานต่อไปจนกว่ากรรมการซึ่งได้รับแต่งตั้งใหม่เข้ารับหน้าที่กรรมการผู้ทรงคุณวุฒิซึ่งพ้นจากตำแหน่งตามวาระอาจได้รับแต่งตั้งอีกได้แต่จะดำรงตำแหน่งติดต่อกันเกินสองวาระไม่ได้ข้อ ๑๓ นอกจากการพ้นจากตำแหน่งตามวาระกรรมการผู้ทรงคุณวุฒิพ้นจากตำแหน่งเมื่อ(๑)ตาย(๒)ลาออก(๓)ประธานกรรมการให้ออกโดยความเห็นชอบของกระทรวงการคลัง เพราะบกพร่องต่อหน้าที่ มีความประพฤติเสื่อมเสียหรือหย่อนความสามารถ(๔)ขาดคุณสมบัติหรือมีลักษณะต้องห้ามตามข้อ ๑๑ข้อ ๑๔ การประชุมของคณะกรรมการต้องมีกรรมการมาประชุมไม่น้อยกว่ากึ่งหนึ่งของจำนวนกรรมการทั้งหมดจึงจะเป็นองค์ประชุมในการประชุมของคณะกรรมการถ้าประธานกรรมการไม่มาประชุม หรือไม่อาจปฏิบัติหน้าที่ได้ให้กรรมการที่มาประชุมเลือกกรรมการคนหนึ่งทำหน้าที่เป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมากกรรมการคนหนึ่งให้มีเสียงหนึ่ง ในการลงคะแนน ถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงหนึ่งเป็นเสียงชี้ขาดข้อ ๑๕ คณะกรรมการมีอำนาจหน้าที่ ดังต่อไปนี้(๑)กำหนดนโยบาย กำกับดูแลการบริหารจัดการ และติดตามการดำเนินงานให้เป็นไปตามวัตถุประสงค์ของเงินทุนหมุนเวียน(๒) พิจารณาอนุมัติแผนการดำเนินงานประจำปีของเงินทุนหมุนเวียน(๓) พิจารณาจัดสรรเงินให้กู้ยืม การผ่อนผันการชำระหนี้ การปรับปรุงโครงสร้างหนี้และการประนอมหนี้(๔) กำหนดข้อบังคับว่าด้วยการบริหารงานบุคคล การเงิน การพัสดุ ตลอดจนการกำหนดค่าตอบแทนสิทธิประโยชน์หรือสวัสดิการต่าง ๆ ของผู้อำนวยการ พนักงานทุนหมุนเวียน และลูกจ้างทุนหมุนเวียนให้สอดคล้องกับมาตรฐานที่คณะกรรมการนโยบายการบริหารทุนหมุนเวียนกำหนด(๕) กำหนดระเบียบ ประกาศ หลักเกณฑ์ วิธีการตลอดจนแนวทางปฏิบัติเพื่อให้เป็นไปตามข้อบังคับนี้(๖) พิจารณาตีความและวินิจฉัยชี้ขาดปัญหาเกี่ยวกับการปฏิบัติตามข้อบังคับนี้(๗) พิจารณาและกำหนดมาตรการส่งเสริมและสนับสนุนเพื่อการแก้ไขปัญหาหนี้สินข้าราชการครู(๘) กำกับ ดูแล และติดตามการดำเนินงานให้เป็นไปตามวัตถุประสงค์ของเงินทุนหมุนเวียน(๙) แต่งตั้งผู้อำนวยการ(๑๐) แต่งตั้งคณะอนุกรรมการ หรือคณะทำงานเพื่อปฏิบัติการตามที่คณะกรรมการมอบหมาย(๑๑) ปฏิบัติหน้าที่อื่นใดตามที่กำหนดไว้ในข้อบังคับนี้ หรือตามกฎหมายอื่นข้อ ๑๖ ให้คณะกรรมการหรือคณะอนุกรรมการที่คณะกรรมการแต่งตั้งได้รับเบี้ยประชุมหรือประโยชน์ตอบแทนอื่นตามหลักเกณฑ์ที่คณะกรรมการนโยบายการบริหารทุนหมุนเวียนกำหนดตามผลการประเมินผลการดำเนินงานหมวด ๓การบริหารจัดการ ข้อ ๑๗ ให้มีสำนักบริหารเงินทุนหมุนเวียน อยู่ในสำนักงานก.ค.ศ. สำนักงานปลัดกระทรวงศึกษาธิการ มีอำนาจหน้าที่ดำเนินการเกี่ยวกับเงินทุนหมุนเวียนดังต่อไปนี้(๑)เป็นสำนักงานเลขานุการ รับผิดชอบงานธุรการ และสนับสนุนการดำเนินงานของคณะกรรมการ(๒)เสนอแนะนโยบาย ยุทธศาสตร์ และแผนงานโครงการของเงินทุนหมุนเวียน(๓) จัดทำงบประมาณรายรับรายจ่ายประจำปี และแผนการดำเนินงานของเงินทุนหมุนเวียน(๔) ดำเนินการเกี่ยวกับเงินทุนหมุนเวียน(๕) ดำเนินการด้านกฎหมายและคดีของเงินทุนหมุนเวียน(๖) เสนอแนะในการออกข้อบังคับว่าด้วยการบริหารงานบุคคล การเงิน การพัสดุตลอดจนการกำหนดค่าตอบแทน สิทธิประโยชน์หรือสวัสดิการต่าง ๆ ของผู้อำนวยการพนักงานทุนหมุนเวียนและลูกจ้างทุนหมุนเวียนให้สอดคล้องกับมาตรฐานที่คณะกรรมการนโยบายการบริหารทุนหมุนเวียนกำหนด(๗) เสนอแนะในการออกระเบียบ ประกาศ หลักเกณฑ์ วิธีการ และแนวปฏิบัติเพื่อให้เป็นไปตามข้อบังคับนี้(๘) กำกับ ดูแล และติดตามการดำเนินงานของหน่วยงานที่เกี่ยวข้องให้เป็นไปตามวัตถุประสงค์ของเงินทุนหมุนเวียน(๙) ปฏิบัติหน้าที่อื่นตามข้อบังคับนี้ หรือตามที่คณะกรรมการมอบหมายข้อ ๑๘ ให้สำนักบริหารเงินทุนหมุนเวียน มีโครงสร้างและอัตรากำลังตามที่คณะกรรมการพิจารณาอนุมัติโดยความเห็นชอบของกระทรวงการคลังข้อ ๑๙ ให้มีผู้อำนวยการคนหนึ่งซึ่งแต่งตั้งจากข้าราชการสังกัดสำนักงาน ก.ค.ศ. หรือบุคคลภายนอกที่ได้รับการสรรหาตามข้อ๒๑ ทำหน้าที่บริหารเงินทุนหมุนเวียนให้เป็นไปตามวัตถุประสงค์ของเงินทุนหมุนเวียนเป็นผู้บังคับบัญชาพนักงานทุนหมุนเวียนและลูกจ้างทุนหมุนเวียนรวมทั้งปฏิบัติงานอื่นตามที่คณะกรรมการมอบหมายข้อ ๒๐ ผู้อำนวยการที่มาจากการสรรหาต้องเป็นผู้ที่มีคุณสมบัติทั่วไปและไม่มีลักษณะต้องห้าม ดังต่อไปนี้(๑)มีสัญชาติไทย(๒)มีอายุไม่น้อยกว่าสามสิบห้าปีบริบูรณ์ และไม่เกินหกสิบห้าปีบริบูรณ์(๓) เป็นผู้ซึ่งมีความรู้ ความสามารถและประสบการณ์เหมาะสมกับกิจการของเงินทุนหมุนเวียน(๔) ไม่เป็นบุคคลซึ่งเคยถูกไล่ออกปลดออก หรือให้ออกจากงาน เพราะทุจริตต่อหน้าที่(๕) ไม่เป็นผู้ดำรงตำแหน่งทางการเมืองสมาชิกสภาท้องถิ่นหรือผู้บริหารท้องถิ่น หรือกรรมการ หรือผู้ดำรงตำแหน่งที่รับผิดชอบในการบริหารพรรคการเมืองที่ปรึกษาพรรคการเมืองหรือเจ้าหน้าที่ของพรรคการเมือง(๖) ไม่เป็นผู้มีส่วนได้ส่วนเสียในการดำเนินงานของเงินทุนหมุนเวียนไม่ว่าจะโดยตรงหรือโดยอ้อม(๗) ไม่เป็น หรือไม่เคยเป็นบุคคลล้มละลาย ไม่เป็นคนไร้ความสามารถ หรือคนเสมือนไร้ความสามารถ(๘) ไม่เป็นผู้เคยต้องรับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ(๙) ไม่เป็นผู้บริหารของรัฐวิสาหกิจ หน่วยงานของรัฐหรือองค์การมหาชนในวันที่มีการแต่งตั้ง(๑๐) ไม่เป็นข้าราชการซึ่งมีตำแหน่งหรือเงินเดือนประจำพนักงานหรือลูกจ้างของส่วนราชการ รัฐวิสาหกิจองค์กรปกครองส่วนท้องถิ่นหรือหน่วยงานของรัฐหรือผู้ปฏิบัติงานขององค์การมหาชนในวันที่มีการแต่งตั้งทั้งนี้คุณสมบัติอื่นของผู้อำนวยการให้เป็นตามที่คณะกรรมการประกาศกำหนดข้อ ๒๑ ในการสรรหาบุคคลภายนอกเป็นผู้อำนวยการให้คณะกรรมการแต่งตั้งคณะอนุกรรมการ สรรหาคณะหนึ่งจำนวนไม่เกินห้าคน ทำหน้าที่สรรหาผู้ที่มีความเหมาะสมในการบริหารเงินทุนหมุนเวียนและเสนอรายชื่อให้คณะกรรมการพิจารณาแต่งตั้งผู้อำนวยการที่แต่งตั้งจากบุคคลภายนอกไม่มีฐานะเป็นพนักงานทุนหมุนเวียนหรือลูกจ้างทุนหมุนเวียนและต้องเป็นผู้มีความสามารถปฏิบัติหน้าที่ให้เงินทุนหมุนเวียนได้เต็มเวลาข้อ ๒๒ ผู้อำนวยการที่แต่งตั้งจากบุคคลภายนอกให้มีวาระอยู่ในตำแหน่งคราวละสี่ปี และอาจได้รับแต่งตั้งอีกได้ แต่จะดำรงตำแหน่งติดต่อกันเกินสองวาระไม่ได้ข้อ ๒๓ การดำรงตำแหน่ง การพ้นจากตำแหน่งเงื่อนไขในการจ้าง การประเมินผลการปฏิบัติงาน ค่าตอบแทนสิทธิประโยชน์หรือสวัสดิการต่าง ๆ ของผู้อำนวยการที่ได้รับการสรรหาให้เป็นไปตามหลักเกณฑ์และเงื่อนไขการจ้างที่คณะกรรมการกำหนดโดยความเห็นชอบของกระทรวงการคลังการทำสัญญาจ้างผู้อำนวยการให้ปลัดกระทรวงศึกษาธิการเป็นผู้ลงนามในสัญญาจ้างแบบสัญญาจ้างให้เป็นไปตามที่คณะกรรมการกำหนดข้อ ๒๔ สำหรับผู้อำนวยการที่เป็นเจ้าหน้าที่ของรัฐอาจได้รับค่าตอบแทนตามที่คณะกรรมการกำหนด โดยความเห็นชอบของกระทรวงการคลังข้อ ๒๕ เมื่อผู้อำนวยการต้องพ้นจากตำแหน่งไม่ว่าด้วยเหตุใดๆ ให้คณะกรรมการดำเนินการแต่งตั้งผู้อำนวยการขึ้นใหม่แทนผู้ซึ่งต้องพ้นจากตำแหน่งให้แล้วเสร็จภายในเก้าสิบวัน นับแต่วันที่ผู้อำนวยการนั้นพ้นจากตำแหน่งกรณีที่คณะกรรมการเห็นสมควรให้ผู้อำนวยการที่แต่งตั้งจากบุคคลภายนอกซึ่งมีผลการทำงานดีมีประสิทธิภาพและการว่าจ้างต่อไปจะก่อให้เกิดประโยชน์อย่างยิ่งแก่เงินทุนหมุนเวียนให้คณะกรรมการพิจารณาโดยไม่ต้องดำเนินการสรรหาก็ได้ ทั้งนี้ จะจ้างเกินสองวาระติดต่อกันไม่ได้หมวด ๔การให้กู้ยืม การจ่าย การชำระคืนและการเรียกคืนเงินกู้ยืม ข้อ ๒๖ การให้กู้ยืม อัตราดอกเบี้ย ค่าปรับ การทำสัญญากู้ยืมหลักประกัน การจ่ายเงินกู้ การชำระคืนเงินกู้ การเรียกคืนเงินกู้ การผ่อนผันการชำระหนี้การปรับปรุงโครงสร้างหนี้ และการประนอมหนี้ ให้เป็นไปตามหลักเกณฑ์ วิธีการและเงื่อนไขที่คณะกรรมการประกาศกำหนดบทเฉพาะกาล ข้อ ๒๗ ในระหว่างที่ยังมิได้กำหนดระเบียบ ประกาศหลักเกณฑ์และวิธีการตามข้อบังคับนี้ ให้นำระเบียบ ประกาศ หลักเกณฑ์และวิธีการตามระเบียบกระทรวงศึกษาธิการ ว่าด้วยการบริหารเงินทุนหมุนเวียนเพื่อแก้ไขปัญหาหนี้สินข้าราชการครูพ.ศ. ๒๕๕๘ ซึ่งใช้บังคับอยู่เดิมมาใช้บังคับไปพลางก่อน เท่าที่ไม่ขัดหรือแย้งกับข้อบังคับนี้การใดที่ได้ทำความตกลงกับกระทรวงการคลังไว้ตามระเบียบกระทรวงศึกษาธิการว่าด้วยการบริหารเงินทุนหมุนเวียนเพื่อแก้ไขปัญหาหนี้สินข้าราชการครู พ.ศ. ๒๕๕๘ก่อนวันที่ข้อบังคับนี้ใช้บังคับ ให้มีผลบังคับใช้ต่อไป จนกว่าจะได้ทำความตกลงกับกระทรวงการคลังใหม่ข้อ ๒๘ การกู้ยืมเงินและค้าประกันเงินทุนหมุนเวียนซึ่งดำเนินการก่อนวันที่ข้อบังคับนี้ใช้บังคับให้เป็นไปตามสัญญาเดิมการใดที่อยู่ระหว่างดำเนินการก็ให้ดำเนินการต่อไปจนกว่าจะแล้วเสร็จ และให้ถือว่าเป็นการดำเนินการตามข้อบังคับนี้ข้อ ๒๙ การใดที่เคยดำเนินการได้ตามระเบียบกระทรวงศึกษาธิการว่าด้วยการบริหารเงินทุนหมุนเวียนเพื่อแก้ไขปัญหาหนี้สินข้าราชการครู พ.ศ. ๒๕๕๘ก่อนวันใช้ข้อบังคับนี้ และมิได้กำหนดไว้ในข้อบังคับนี้จะดำเนินการต่อไปได้ประการใดให้เป็นไปตามที่คณะกรรมการกำหนด ทั้งนี้ ต้องไม่ขัดหรือแย้งกับข้อบังคับนี้ประกาศ ณ วันที่ ๑๑ กันยายน พ.ศ.๒๕๖๑การุณ สกุลประดิษฐ์ปลัดกระทรวงศึกษาธิการประธานคณะกรรมการบริหารเงินทุนหมุนเวียนเพื่อแก้ไขปัญหาหนี้สินข้าราชการครูปวันวิทย์/จัดทำ๓ มกราคม๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๕๓ ง/หน้า ๒๗/๑๐ ตุลาคม ๒๕๖๑